CELEX: E2017P0005
Language: sl
Date: 2017-06-12 00:00:00
Title: Zahtevek za svetovalno mnenje Sodišča Efte, ki ga je dne 12. junija 2017 vložilo sodišče Hæstiréttur Íslands v zadevi Merck Sharp &amp; Dohme Corp. proti islandskemu patentnemu uradu (Einkaleyfastofan) (Zadeva E-5/17)

12.10.2017   
            
            
               SL
            
            
               Uradni list Evropske unije
            
            
               C 341/5
            
         Zahtevek za svetovalno mnenje Sodišča Efte, ki ga je dne 12. junija 2017 vložilo sodišče Hæstiréttur Íslands v zadevi Merck Sharp & Dohme Corp. proti islandskemu patentnemu uradu (Einkaleyfastofan)
   (Zadeva E-5/17)
   (2017/C 341/06)
   Zahtevek je bil vložen pri Sodišču Efte z dopisom z dne 12. junija 2017, ki ga je poslalo sodišče Hæstiréttur Íslands (vrhovno sodišče Islandije) in ga je tajništvo Sodišča Efte prejelo 15. junija 2017, in sicer za svetovalno mnenje v zadevi Merck Sharp & Dohme Corp. proti islandskemu patentnemu uradu (Einkaleyfastofan) glede naslednjega vprašanja:
   Glede na to, da Uredba (ES) št. 1901/2006 in Uredba (ES) št. 469/2009 nista bili vključeni v Sporazum o Evropskem gospodarskem prostoru, ali se na podlagi Uredbe (EGS) št. 1768/92 lahko izda dodatni varstveni certifikat za zdravilo, če je obdobje, ki se je izteklo med datumom, ko je bila vložena prijava za osnovni patent, in datumom prve odobritve, da se da zdravilo na trg Evropskega skupnega prostora, krajše od petih let.